**LĪGUMS Nr.PNP 2016/26**

Pāvilostā

2016.gada 22.novembrī

**Pāvilostas novada pašvaldība**, reģistrācijas Nr. 90000059438 tās priekšsēdētāja Ulda Kristapsona personā, kura darbojas saskaņā ar likumu “Par pašvaldībām” un Pāvilostas novada domes nolikumu , (turpmāk - Pasūtītājs) no vienas puses

un

**SIA “Kurzemes Vārds”** reģistrācijas Nr.42103002455, tās valdes priekšsēdētāja Inta Graša personā, kas rīkojas saskaņā ar statūtiem, (turpmāk –Izpildītājs) no otras puses,

abi kopā saukti Puses,

pamatojoties uz Pāvilostas novada pašvaldības iepirkumu komisijas 2016.gada 14.novembra lēmumu par līguma slēgšanu iepirkumā „Pāvilostas novada pašvaldības informatīvā izdevuma „Pāvilostas Novada Ziņas” sagatavošana un iespiešana” (iepirkuma identifikācijas Nr. PNP 2016/26), (turpmāk tekstā – iepirkums), savstarpēji vienojas un noslēdz šādu līgumu:

1. **Līguma priekšmets**

1.1. Izpildītājs apņemas veikt **Pāvilostas novada pašvaldības informatīvā izdevuma „Pāvilostas Novada Ziņas” (turpmāk – Izdevums) izgatavošanu (t.sk. rakstu literāro apstrādi, korektūru, maketēšanu), iespiešanu (t.sk. drukāšanu un papīru) un nodošanu** Pasūtītājam (turpmāk – Pakalpojums) atbilstoši tehniskajā specifikācijā noteiktajām prasībām (līguma 2.pielikums), un Pasūtītājs apņemas samaksāt par Pakalpojumu šajā līgumā noteiktajā kārtībā.

1.2. Izpildītājs līguma 1.1.punktā minēto pakalpojumu veic ar saviem resursiem, atbildot un nodrošinot pienācīgu Pakalpojuma izpildi.

1. **Līguma darbības koordinācija**

2.1. Līguma darbības laikā Pasūtītājs un Izpildītājs deleģē pa vienam pārstāvim no katras Puses, kuri savstarpēji ir atbildīgi par informācijas apmaiņu starp Pusēm. Pārstāvji veic operatīvu informācijas apmaiņu un risina jautājumus, kas saistīti ar izdevuma sagatavošanas grafika noteikšanu, izdevumā publicējamo saturu, publikāciju kvalitātes prasībām, nepieciešamās informācijas piegādēm, un, ja tas ir nepieciešams, arī foto arhīva izmantošanu.

2.2. Pasūtītāja pārstāvis – Marita Kurčanova, tālr.28624644, e-pasta adrese: marita.kurcanova@pavilosta.lv.

2.3. Izpildītāja pārstāvis – Anda Pūce, tālr.26436485, e-pasta adrese: anda@kurzemes-vards.lv.

1. **Izdevuma izgatavošana**

3.1. Izpildītājs apņemas saskaņot ar Pasūtītāju Izdevumu izstrādes un izpildes grafiku, ar nosacījumu, ka katrs Izdevuma numurs tiek nodots Pasūtītājam ne vēlāk kā līdz katra mēneša 10. (desmitajam) datumam. Līguma termiņa ietvaros Pasūtītājs ir tiesīgs mainīt Izdevuma izdošanas laiku un termiņus, saskaņojot to ar Pretendentu vienu mēnesi iepriekš.

3.2. Pasūtītāja pārstāvis ne vēlāk kā 3 (trīs) darba dienas pirms Izdevuma plānotās iznākšanas iesniedz Izpildītājam elektroniskā formātā (ar e-pasta starpniecību, atsevišķos gadījumos - ar datu nesēju palīdzību) Izdevumā publicējamo informāciju, rakstus un fotouzņēmumus, uz kā pamata Izpildītājs savstarpējā koordinācijā ar Pasūtītāja pārstāvi, koriģē rakstus, veido publikācijas un maketē Izdevumu.

3.3. Izpildītāja pienākums ir veikt savlaicīgu Izdevumu maketēšanu, iesūtītā teksta literāro rediģēšanu, korektūru, apstrādi, drukāšanu un nodošanu Pasūtītājam.

 3.4. Ja materiāli Izpildītājam tiek iesniegti pirmo reizi, par Izdevuma dizaina sagatavošanu Izpildītājam jākonsultējas ar līguma 2.2.punktā norādīto Pasūtītāja pārstāvi.

3.5. Izpildītājs ievieto Izdevumā Pasūtītāja pārstāvja iesūtīto informāciju un to izkārto atbilstoši Pasūtītāja vajadzībām.

3.6. Pasūtītāja pārstāvis saskaņo maketa kontrolizdrukas, kas kļūst par Pasūtītāja akceptu Izdevumā publicējamam saturam.

3.7. Izpildītājs 1 (vienas) darba dienas laikā no saskaņotā maketa saņemšanas brīža Izdevumu izdrukā un nodod Pasūtītājam attiecīgo Izdevuma eksemplāru skaitu, kas nepieciešami izplatīšanai.

3.8. Līgumā noteiktā Izdevuma nodošana Pasūtītājam tiek uzskatīta par izpildītu, kad Puses ir parakstījušas pavadzīmi.

3.9. Izpildītājs 1 (vienas) darba dienas laikā pēc maketa saskaņošanas elektroniski nodod Izdevuma krāsainu maketa failu PDF formātā publicēšanai Pasūtītāja mājas lapā.

3.10. Izpildītājam aizliegts informatīvajam izdevumam „Pāvilostas Novada Ziņas” sagatavotos materiālus, ziņas, fotogrāfijas kopēt, pārpublicēt, izplatīt vai kā savādāk izmantot bez Pasūtītāja rakstiskas piekrišanas. Ja rakstiska atļauja ir saņemta, obligāti ir jānorāda atsauce uz informatīvo izdevumu.

3.11. Izdevuma pielikums, ja tāds nepieciešams, tiek sagatavots, iespiests tādā pašā kārtībā, kvalitātē un termiņos kā Izdevums. Pielikuma nepieciešamību nosaka pasūtītājs, vienojoties ar pretendentu par tā lappušu skaitu un izmaksām. Pielikums tiek pievienots katram attiecīgā Izdevuma eksemplāram.

3.12. Norādītie Izdevuma iznākšanas laiki un biežums var tikt precizēti līguma darbības laikā. Pasūtītājs negarantē līguma izpildi pilnā apjomā. Pasūtītājs saglabā tiesības izmainīt kopējo apjomu atkarībā no pieejamā finansējuma.

1. **Norēķinu kārtība**

4.1. Līguma kopējā summa saskaņā ar iepirkumā Izpildītāja iesniegto finanšu piedāvājumu (līguma 1.pielikums) ir EUR 11760,04 (vienpadsmit tūkstoši septiņi simti sešdesmit eiro, 04 centi), kas sastāv no līgumcenas EUR 9719,04 (deviņi tūkstoši septiņi simti deviņpadsmit eiro, 04 centi) un pievienotās vērtības nodokļa 21%, kas ir EUR 2041,00 (divi tūkstoši četrdesmit viens eiro).

4.2. Cena par viena Izdevuma sagatavošanu, iespiešanu un nodošanu Pasūtītājam 1200 (viens tūkstotis divi simti) eksemplāros noteikta atbilstoši Izpildītāja finanšu piedāvājumā (līguma 1.pielikums) norādītajai cenai.

4.3. Līguma cenā ir iekļauti visi izdevumi, kas saistīti ar Izdevuma izdošanu un nodošanu Pasūtītajam.

4.4. Pasūtītājs veic samaksu par Izpildītāja faktiski sniegto pakalpojumu. Pēc veiktās Izdevuma nodošanas Izpildītājs iesniedz Pasūtītājam rēķinu, kuru Pasūtītājs apmaksā 20 (divdesmit) darba dienu laikā pēc tā saņemšanas. Par samaksas brīdi uzskatāms bankas atzīmes datums Pasūtītāja maksājuma uzdevumā.

4.5. Visi maksājumi Izpildītājam šī līguma ietvaros tiek veikti pārskaitījuma veidā uz Izpildītāja Līgumā norādīto bankas norēķinu kontu.

4.6. Līguma 4.2.punktā noteiktās cenas netiek pārskatītas, tās paliek nemainīgas visā Līguma darbības laikā, izņemot gadījumu, ja tiek mainīta PVN likme.

**5. Pušu atbildība**

5.1. Izpildītājs uzņemas atbildību par pakalpojuma apjomu pilnīgu izpildi Līgumā noteiktajā termiņā un atbilstošā kvalitātē.

5.2. Ja Izpildītājs Līgumā noteiktajā termiņā Izdevuma izdošanu nav veicis un/vai minēto Izdevumu nav nodevis Pasūtītājam savas vainas dēļ, Pasūtītājs ietur no Izpildītāja līgumsodu 10% (desmit procentu) apmērā no attiecīgā mēneša rēķina summas (bez PVN).

5.3. Pasūtītājs pilnībā atbild par Izpildītājam Izdevuma izdošanai iesniegtajiem materiāliem.

5.4. Ja Pasūtītājs nav veicis samaksu līguma 4.4.punktā noteiktajā termiņā, tas maksā līgumsodu 0,1 % apmērā no termiņā neapmaksātā rēķina summas bez PVN par katru nokavēto dienu, bet ne vairāk kā 10% (desmit procentu) apmērā no attiecīgā mēneša rēķina summas (bez PVN), ar nosacījumu, ka Izpildītājs ir rakstiski atgādinājis Pasūtītājam par nesamaksāto rēķinu un 10 (desmit) darba dienu laikā pēc brīdinājuma saņemšanas Pasūtītājs nav to samaksājis.

5.5. Līgumsoda samaksa neatbrīvo Puses no uzņemto saistību izpildes.

5.6. Puses neatbild par līgumsaistību pilnīgu vai daļēju neizpildīšanu nepārvaramas varas dēļ. Par nepārvaramu varu tiek uzskatīti karš, nemieri, dabas katastrofa, ugunsgrēks, terorisma akts un citi tamlīdzīgi apstākļi, kuru iestāšanās nav atkarīga no līgumslēdzējām pusēm un kuru iestāšanos tās nevarēja paredzēt.

5.7. Gadījumā, ja iestājas līguma 5.6.punktā minētie apstākļi, Puses paziņo par to viena otrai 5 (piecu) darba dienu laikā no šo apstākļu iestāšanās brīža. Puses vienojas par tālāko līguma nosacījumu izpildi ar atsevišķu rakstveida vienošanos. Šādā gadījumā saistību izpildes termiņš var tikt pagarināts par laiku, kurā pastāv nepārvaramās varas radītie apstākļi, nepagarinot 6.1.punktā noteikto līguma darbības laiku.

5.8. Līguma 6.4.punktā minētajā gadījumā Izpildītājs maksā Pasūtītājam līgumsodu 10% (desmit procentu) apmērā no līguma 4.1.punktā noteiktās līgumcenas.

**6. Līguma darbības laiks**

6.1. Līgums stājas spēkā ar tā parakstīšanas dienu un ir spēkā līdz pilnīgai Pušu saistību izpildei, bet ne ilgāk kā 24 mēnešus, t.i., līdz 2018.gada 31.decembrim.

6.2. Līgumu objektīvu apstākļu dēļ var izbeigt pirms termiņa, Pusēm par to vienojoties rakstiski 2 (divus) mēnešus iepriekš.

6.3. Pasūtītājs un Izpildītājs ir tiesīgi vienpusējā kārtā pirms termiņa lauzt līgumu, rakstiski par to brīdinot otru pusi, ja tā nav ievērojusi kādu šī līguma noteikumu un tāds pārkāpums nav novērsts 10 (desmit) darba dienu laikā no attiecīgās puses paziņojuma par Līguma noteikumu pārkāpšanu saņemšanas brīža.

6.4. Pasūtītājs ir tiesīgs vienpusēji izbeigt Līgumu, paziņojot par to Izpildītājam, ja Izpildītājs Līguma darbības laikā 2 (divas) reizes nav sagatavojis, izdevis un nodevis Pasūtītājam Izdevumu līguma 3.1.punktā noteiktajā kārtībā.

**7. Pārējie noteikumi**

7.1. Grozījumi līgumā, kas nav būtiski līguma grozījumi Publisko iepirkumu likuma 67.1 panta izpratnē, tiek noformēti rakstiski un stājas spēkā pēc tam, kad tos ir parakstījušas abas Puses. Rakstiski noformēti un Līdzēju parakstīti Līguma grozījumi kļūst par Līguma neatņemamu sastāvdaļu.

7.2. Visi ar šo līgumu radušies strīdi tiek risināti sarunu ceļā. Ja Puses nevar vienoties sarunu ceļā, strīdi tiek risināti Latvijas Republikas normatīvajos aktos noteiktajā kartībā.

7.3. Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem to tiesības un pienākumus.

7.4. Šis līgums sastādīts divos eksemplāros, no kuriem viens glabājas pie Pasūtītāja, otrs - pie Izpildītāja. Abiem eksemplāriem ir vienāds juridisks spēks.

7.5. Līgumam ir 2 (divi) pielikumi, kas ir tā neatņemamas sastāvdaļas:

* + 1. 1.pielikums – Izpildītāja finanšu piedāvājuma kopija;
		2. 2.pielikums - iepirkuma nolikuma tehniskā specifikācija.

|  |  |
| --- | --- |
| **Pasūtītājs:**Pāvilostas novada pašvaldībaReģ.Nr.LV90000059438Adrese: Dzintaru iela 73, Pāvilosta, Pāvilostas novads, LV-3466A/S Swedbank, HABALV22LV32HABA0001402037066 Priekšsēdētājs\_\_\_\_\_\_\_\_\_\_\_\_\_\_\_\_\_\_\_ U.Kristapsons | **Izpildītājs:**SIA “Kurzemes vārds”Reģ.nr.LV 42103002455Adrese: Pasta iela 3Liepāja, LV-3401AS Swedbank, HABALV22LV 67HABA0001408051600Valdes priekšsēdētājs\_\_\_\_\_\_\_\_\_\_\_\_\_\_\_\_\_\_\_I.Grasis |